Elke Heunis – The Heunis Chronicles
Elke se 1ste konsert
Elke en Gustav was gister in hul 1ste konsert gewees. Elke het vrek baie uitgesien daarna en sy het dit regtig terdeë geniet. Soos julle op die video sal sien het sy ‘n lang gehad want sy gaap kompleet soos ‘n minister in die Parlement. Sy is nog net 2 weke in die skool en sy verstaan nog nie altyd die Engels so lekker nie.
Elke loop (op video)
Ons het vanoggend Elke se eerste treë op video vasgevang. Met die hulp van tegnologie kan lesers dit ‘n paar uur later sien. Die is ook toevallig my eerste Youtube upload.
Die Ertjie op wit en swart!
Wel hier is hy nou op Wit en Swart vir die 1ste keer. Vir die van julle wat nog nie weet nie – ek en Lené is verwagtend. Of eerder Lené is nou tussen 11 en 12 weke verwagtend.
Voorlopig weet ons nog nie of dit ‘n outjie of ‘n vroutjie is nie so ons noem hom/haar maar Ertjie vir nou.
Ons het vandag vir ons 1ste scan gegaan en alles goed verloop. Ek is net nie heeltemal gelukkig oor een ding nie: Lené het na vele bespreking nog steeds ge-manage om die Van der Watt neus na ‘n volgende geslag oor te dra 🙂
February 27, 2006	 6